|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **Portal to English 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 5.** | | ODELJENJE**:** | | DATUM**:** |
| Nastavna tema: | **This is me** | | | |
| Nastavna jedinica: | **The maths puzzle** | | | |
| Tip časa: | obrada | | | |
| Cilj časa: | Usvajanje i primena izraza vezanih za školu i predmete u školi | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  - predstave sebe i drugog koristeći jednostavna jezička sredstva  - u nekoliko vezanih iskaza saopšte informacije o sebi i drugima  - razumeju kraći tekst na temu upoznavanja  - poštuju pravila učtive komunikacije. | | | |
| Međupredmetne kompetencije: | kompetencija za učenje, rešavanje problema, saradnja, komunikacija, odgovorno učešće u demokratskom društvu | | | |
| Oblik rada: | rad u grupi, rad u paru, frontalni, individualni | | | |
| Nastavne metode: | dijaloška, rad na tekstu, demonstrativna | | | |
| Nastavna sredstva: | nastavni listić, tabla, CD, udžbenik | | | |
| Korelacija sa drugim predmetima: | likovna kultura, geografija, srpski jezik i književnost, građansko vaspitanje | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (6 minuta) | Provera domaćeg zadatka.  **Hangman** – nastavnik upućuje učenike da će igrati igru *hangman* i crta vešala na tabli. Zadaje prvu reč, jednu od reči koju su učili na prethodnim časovima (član porodice, boja...) učenici pokušavaju da pogode koja je reč. Zatim izvodi još dva učenika pred tablu da zadaju svoje reči po istom principu. | | | |
| **Glavni deo:**  (30 minuta) | **Udžbenik 14. strana, Read**  Nastavnik ohrabruje učenike da podele svoja osećanja u vezi sa prvim danom u školi nakon letnjeg raspusta. Zatim ih pita koje predmete su najviše voleli u četvrtom razredu.  Diskusija se odvija na maternjem jeziku.  Učenici, zatim, pogledaju stranu 14, i na osnovu slika pokušavaju da utvrde o čemu se radi u lekciji. Nastavnik skreće pažnju na matematički problem i ohrabruje učenike da ga reše, zatim učenici čitaju strip i proveravaju da li su došli do dobrog rešenja. Učenici zatim čitaju još jednom, i nastavnik pomaže ukoliko ima nepoznatih reči. Nastavnik daje instrukciju učenicima da pokriju tekst sveskom i da na osnovu sećanja, u parovima, urade vežbanje C. Sledi usmena provera.  **IWB opcija:** Nastavnik prikazuje stranu iz udžbenika na interaktivnoj tabli, i pokriva tekst. Zatim rade vežbanje C na tabli.  **Strana 15, Vocabulary**  Učenici na osnovu slika usvajaju vokabular vezan za školu. Nastavnik daje dodatna objašnjenja za reči za koje je to potrebno i učenici zapisuju reči u svojim sveskama. Nastavnik zatim zapisuje na tabli  *Are you good at (English)?*  *Yes, I am/ No, I'm not.*  *I'm good at maths.*  *I’m not good at art.*  Zatim ohrabruje par učenika da kažu rečenice, po istom modelu, koje su istinite za njih.  **Strana 15, Grammar:**Nastavnik skreće pažnju učenicima na tabelu sa upitnim i odričnim oblicima glagola BE. Pušta da učenici sami usvoje pravila na osnovu prethodnih znanja. Učenici, zatim, rade vežbanje u parovima (da zaokruže ispravnu opciju od ponuđene dve.) Sledi usmena provera.  **IWB opcija:** Provera odgovora se vrši tako što učenici zapisuju odgovore u vežbanju na interaktivnoj tabli. | | | |
| **Završni deo:**  (7 minuta) | **Strana 15, Speak and Present**  Nastavnik demonstrira sa nekoliko učenika dijalog kao u primeru, a zatim učenici u grupama od četvoro primenjuju isti dijalog intervijuišući članove grupe. Učenici zapisuju odgovore u tabeli. Sledi izveštavanje. Jedan predstavnik grupe izveštava o rezultatima ankete po modelu primera iz udžbenika.  **Domaćí zadatak:** učenici treba da napišu svoj raspored časova , radna sveska, strana 11, vežbanje C i D. (strana 10 iz radne sveske će biti iskorišćena u uvodnom delu narednog časa) | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |