|  |  |  |  |  |
| --- | --- | --- | --- | --- |
| PREDMET: Engleski jezik | | | Razred: 5. | |
| UDŽBENIK: **Portal to English 1** | | | IZDAVAČ: **Data Status** | |
| NASTAVNIK: | | | ŠKOLA: | |
| ČAS BROJ**: 8.** | | ODELJENJE**:** | | DATUM**:** |
| Nastavna tema: | **This is me** | | | |
| Nastavna jedinica: | **Skills** | | | |
| Tip časa: | utvrđivanje | | | |
| Cilj časa: | Vežbanje pozdrava, osnovnih fraza kod predstavljanja i pisanja velikog slova i interpunkcijskih znakova. | | | |
| Očekivani ishodi: | Po završetku časa učenici će biti u stanju da u usmenoj i pismenoj komunikaciji:  -razumeju i koriste iskaze koji se odnose na pozdravljanje i predstavljanje i trženje i davanje informacija o sebi i drugima  - u nekoliko rečenica daju informacije o sebi i drugima  - moći da pozdrave i otpozdrave i predstave sebe i drugog koristeći jednostavna jezička sredstva | | | |
| Međupredmetne kompetencije: | kompetencija za učenje, saradnja, komunikacija | | | |
| Oblik rada: | frontalni, individualni, rad u paru i u grupi | | | |
| Nastavne metode: | demonstrativna, dijaloška, audio-lingvalna, rad na tekstu | | | |
| Nastavna sredstva: | CD, udžbenik, lutka (meda, Miki Maus, Barbie…), slike pozdrava (na kraju pripreme- iseći) | | | |
| Korelacija sa drugim predmetima: | srpski jezik i književnost, ČOS | | | |
| **VREMENSKA STRUKTURA ČASA (TOK ČASA)** | | | | |
| **Uvodni deo:**  (5 minuta) | **Provera domaćeg zadatka**.  Učenici biraju najzanimljivije radove i, ukoliko je moguće, sa nastavnikom prave izložbu.  Nastavnik uzima lutku i počinje kraći dijalog sa njom.  *Hi, my name is (Anna). What’s your name?*  *Hi, Anna, I’m Teddy (Mickey, Barbie). How are you?*  *I’m fine. How are you?*  *Not bad.*  Zatim izabere par učenika da se upoznaju sa Tedijem (Mikijem, Barbi) ohrabrujući ih da daju što potpunije odgovore i da postave povratno pitanje.  **IWB opcija.** Prikazati poznatu ličnost na interaktivnoj tabli i usmeriti dijalog ka njoj. Prikazati model dijaloga na tabli. | | | |
| **Glavni deo:**  (35 minuta) | **Udžbenik 20. strana, 1 Vocabulary**  Nastavnik skreće pažnju učenicima na dijalog u udžbeniku i skreće im pažnju na izbor reči u prvom i drugom dijalogu. (u drugom dijalogu je formalniji)  Učenici, zatim slušaju audio-zapis CD 1, zapis 33. Nastavnik pušta audio-zapis još jednom, da bi učenici obratili pažnju na govor i intonaciju rečenica. Zatim dva para učenika demonstriraju dijaloge.  Nastavnik, zatim, daje učenicima par minuta da prodiskutuju, u paru, odeljak NOTE. Zatim, ukoliko je potrebno, objašnjava razliku između Mr, Miss, Mrs i Ms. Ili ohrabruje učenike da daju svoje objašnjenje.  **IWB opcija:** Dijalog je postavljen na interaktivnoj tabli. Učenici slušaju dijalog i prate ga na tabli  **B)** nastavnik pušta audio-zapis 33 Učenici slušaju, a onda sledi kraći razgovor sa učenicima da li su pozdravi isti ili slični u našem jeziku i po čemu se razlikuju. Nastavnik ponovo pušta audio-zapis. Pauzira nakon svakog da bi učenici ponovili frazu.  Igra: Nastavnik objašnjava učencima da će igrati igru. U zavisnosti koju sliku podigne, taj podrav učenici koriste (Dečak- *hi,* Hello Kitty- *hello*, čamci- *morning*, čaj- *afternoon*, zalazak sa oblacima- *evening*, mesec*- night*)  Zatim nastavnik nastavlja pitanjem *How are you?* i ohrabruje učenike da daju što raznovrsnije odgovore.  **IWB opcija:** Slike se prkazuju na interaktivnoj tabli.  **Listen**  Nastavnik daje minut vremena učenicima da pogledaju odgovore, a zatim pušta audio-zapis 35. Učenici treba od ponuđenih odgovora da izaberu tačan. Provera se vrši sa celim odeljenjem.  **IWB opcija:** Provera odgovora se vrši zaokruživanjem na interaktivnoj tabli.  Nastavnik deli učenike na grupe po troje. Skreće im pažnju na *TIP.* Ohrabruje ih da govore isključivo na engleskom jeziku. Zatim učenici čitaju dijalog. A onda u svojim grupama, vežbaju. Nastavnik nadgleda i pruža pomoć gde je potrebna.  **IWB opcija** tekst dijaloga se prikaže na interaktivnooj tabli.  **Speak and write A:** Nastavnik skreće pažnju učenicima na sliku bloga. Pita učenike šta je blog i da li možda imaju svoj ili prate nečiji.  Zatim učenici čitaju reči iznad teskta (teme o kojima Sofija govori u svom blogu) i proverava da li su sve reči učenicima poznate. Zapisuje eventualne nepoznate reči i usmerava učenike na rečnik na kraju udžbenika. Učenici, zatim, čitaju blog i podvlače reči—teme o kojima Sofija piše.  Nakon toga nastavnik postavlja pitanja:  *What’s Sophia’s surname?*  *Where does she live?*  *What’s her favourite subject?*  *What subject does her favourite teacher teach?*  *What’s her favourite film?...*  Nastavnik može postaviti dodatno pitanje učeniku o njegovim ličnim interesovanjima i podatcima.  *What’s Sophia’s surname? What’s your surname?*Itd.  **B)** Zatim nastavnik deli učenike u parove. Kaže im da odaberu po 5 različitih pitanja (tako da sva pitanja budu postavljena) razmene informacije sa partnerom. Nastavnik nadgleda aktivnost i pruža pomoć gde je potrebna.  **C)** Nastavnik skreće pažnju učenicima na odeljke sa *Capital Letters* i *Punctuation*  Ispisuje ih na tabli, i ohrabruje učenike da daju primer iz teksta bloga za svako od pravila. Npr:   * *At the beginning of a sentence—My name is...*   Zatim učenici rade vežbanje, ispravljaju rečenice dodajući velika slova i znakove interpunkcije.  **IWB opcija:** primeri i pravila se prikažu na interaktivnoj tabli. Učenici usvajaju gramatičko pravilo putem opcije **Grammar reference**. | | | |
| **Završni deo:**  (5 minuta) | **D)** Nastavnik skreće pažnju na vežbanje D i podstiče učenike koja će im biti aktivnost (Pisanje bloga). Sa učenicima, ukratko, prokomentarisati delove o kojima bi trebalo da pišu. Istaći da delove treba odvojiti pasusima i da posebnu pažnju obrate na velika slova i na interpunkcijske znake.  **IWB opcija:** nastavnik odeljak prikazuje na interaktivnoj tabli. Dodatno može da prkaže primer jednog unapred napisanog bloga... po nastavnikovoj želji.  Učenici u parovima diskutuju o tome kako treba popuniti praznine i kako dopuniti tekst bloga.  **Domaćí zadatak:** Radna sveska strana 15. U učenici u sveskama pišu lični blog sa podatcima istaknutim u vežbanju D na 21. strani udžbenika. | | | |
| **ZAPAŽANJA O ČASU I SAMOEVALUACIJA** | | | | |
| Problemi koji su nastali i kako su rešeni: | | | | |
| Sledeći put ću promeniti/drugačije uraditi: | | | | |
| Opšta zapažanja: | | | | |

DODATAK:

 

 

 